Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 723

3. A műszaki dokumentációnak kellő részletességűnek és tartalmában alkalmasnak kell lennie arra, hogy a rá vonatkozó összes követelmény tekintetében megállapítható legyen a biztonsági berendezés megfelelősége, illetve annak a felvonónak a megfelelősége, amelybe a biztonsági berendezést szakszerűen beépítették. A biztonsági berendezés műszaki dokumentációjának tartalmaznia kell: — a biztonsági berendezés általános leírását, a berendezés alkalmazhatósági határait (különösen a sebesség, terhelés, villamos feszültség és áramerősség lehetséges határait), valamint az alkalmazási körülményeket (különösen a robbanásveszélyes környezetet vagy az időjárást), — a berendezés gyártási, összeállítási és kapcsolási rajzait, — a berendezés működésének és dokumentációjának megértéséhez szükséges leírásokat és magyarázatokat, — a gyártó által elvégzett vagy elvégeztetett vizsgálatok és számítások eredményeit, — a figyelembe vett alapvető követelményeket és azon megoldások leírását, amelyek igazolják ezek teljesítését, (pl. az alkalmazott harmonizált szabványok jegyzékét), — azon megoldások leírását, amelyek eltérnek a szabványok követelményeitől, — a biztonsági berendezések szerelésére, beépítésére vonatkozó gyártói utasítást, — a gyártás felügyeletére és ellenőrzésére tett intézkedéseket tanúsító igazolásokat annak érdekében, hogy a sorozatban gyártott berendezés megegyezzen a típusmintával.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes